Diari Oficial de la Generalitat Valenciana


Sumari del DOGV 5536, del 18-06-2007 (2007/7091)

RESOLUCIÓ de 29 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni específic de col?laboració entre l'administració General de l'Estat a través de l'Institut de Salut Carles III i la Comunitat Valenciana en el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7091


Data del document
:   29-05-2007

Organisme emissor


Tipus de document
:   Resolució

Anàlisi jurídica

 Descriptors 

:   * cooperació administrativa
    * malaltia infecciosa
    * establiment hospitalari
    * administració central
    * investigació mèdica

RESOLUCIÓ de 29 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni específic de col'laboració entre l'administració General de l'Estat a través de l'Institut de Salut Carles III i la Comunitat Valenciana en el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut. [2007/7091]  
Subscrit, després de la tramitació prèvia reglamentària, entre l'administració General de l'Estat, a través de l'Institut de Salut Carles III i la Comunitat Valenciana, el 27 de desembre de 2006, un Conveni específic de col'laboració en el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0502/007, i que figura com a annex d'esta resolució.  
València, 29 de maig de 2007.- La directora general de Relacions amb les Corts i Secretariat del Govern: Angélica Such Ronda.  
Conveni específic de col'laboració entre l'Administració General de l'Estat, a través de l'Institut de Salut Carles III, i la Comunitat Valenciana en el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut  
València, 27 de desembre de 2006  
INTERVENEN  
D'una banda, l'Institut de Salut Carles III, organisme autònom adscrit al Ministeri de Sanitat i Consum, amb CIF A7197215N i seu a Madrid (CP 28021), carrer Sinesio Delgado, 6, i en el seu nom i representació, el director de l'institut, Francisco Gracia Navarro, en l'exercici de les competències atribuïdes pel Reial Decret 1555/2004, de 25 de juny, pel qual es desplega l'estructura orgànica bàsica del Ministeri de Sanitat i Consum, i el Reial Decret 375/2001, pel qual s'aprova l'Estatut de l'Institut de Salut Carles III, modificat pel Reial Decret 590/2005.  
I, de l'altra banda, la Comunitat Valenciana, i en el seu nom i representació, Rafael Blasco Castany, conseller de Sanitat de la Generalitat Valenciana, nomenat pel Decret 2/2006, de 29 de maig (Diari Oficial de la Comunitat Valenciana número 5.269 bis, de 30 de maig de 2006), d'acord amb el que preveuen els articles 21.f i 35 de la Llei de Govern Valencià, i d'acord amb l'article 54.bis del Text Refós de la Llei de la Hisenda Pública de la Generalitat Valenciana.  
Les parts es reconeixen recíprocament la capacitat per a la signatura d'este protocol i, per este motiu,  
EXPOSEN  
1. Correspon a l'Administració General de l'Estat, d'acord amb el que establix l'article 149.1.15 de la Constitució, la competència exclusiva sobre el foment i la coordinació general de la investigació científica i tècnica.  
2. L'article 106.2 de la Llei General de Sanitat establix que la investigació en biomedicina i en ciències de la salut s'ha de desplegar principalment segons la política nacional d'investigació i la política nacional de salut.  
3. En compliment dels articles 44.2 i 149.1.15 de la Constitució, la Llei 13/1986, de 14 d'abril, de Foment i Coordinació General de la Investigació Científica i Tècnica, establix en la disposició transitòria tercera que "el Fons d'Investigacions Sanitàries de la Seguretat Social es destinarà a finançar programes sectorials elaborats i gestionats pel Ministeri de Sanitat i Consum, i pot, també, contribuir al finançament de programes nacionals o sectorials d'interés per a la política sanitària.  
4. El Pla Nacional d'I+D+I 2004-2007, en l'apartat 6.1, establix que les accions de cooperació i coordinació entre l'Administració General de l'Estat i les comunitats autònomes es basaran, entre altres principis, en l'establiment de convenis de caràcter voluntari.  
5. D'acord amb els articles 3 i 8 de la Llei 3/2003, de 6 de febrer, d'Ordenació Sanitària de la Comunitat Valenciana, un dels fins del sistema sanitari valencià i principi rector de la seua ordenació és la potenciació i el desplegament de la investigació científica en l'àmbit de la salut.  
6. La Resolució de 29 de juliol de 2005 de l'Institut de Salut Carles III ha establit el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut, que té els objectius següents:  
a) Fomentar la incorporació estable dels investigadors de les institucions del Sistema Nacional de Salut contractats a través del Programa de Recursos Humans i Difusió de la Investigació de l'Institut de Salut Carles III (contractes d'investigadors de l'Institut de Salut Carles III).  
b) Incentivar la incorporació al Sistema Nacional de Salut d'investigadors amb potencial investigador alt en grups emergents i consolidats.  
c) Promoure la intensificació de l'activitat investigadora dels facultatius que facen activitat assistencial, contribuint així a incrementar el nombre i la qualitat dels investigadors i dels grups d'investigació.  
7. Per a la consecució d'estos objectius, el programa es despelga per mitjà de la concessió d'ajudes gestionades per les comunitats autònomes a les institucions sanitàries del Sistema Nacional de Salut per mitjà de dues línies d'actuació complementàries: la línia d'incorporació estable i la línia d'intensificació.  
8. Per al desplegament d'activitats relacionades amb l'objecte del conveni, la comunitat autònoma podrà designar entitats públiques o privades del seu àmbit territorial.  
I, per tot el que s'ha dit, les parts sotasignades acorden les clàusules següents.  
CLÀUSULES  
Primera. Objecte del conveni  
Concretar l'actuació de l'Institut de Salut Carles III i la Comunitat Valenciana en el Programa d'Estabilització d'Investigadors i Intensificació de l'Activitat Investigadora en el Sistema Nacional de Salut. D'acord amb l'apartat nové de la Resolució de 29 de juliol, este Conveni Específic amb la Comunitat Valenciana per a l'any 2007 ha d'establir uns requisits mínims en relació amb la quantia, avaluació, seguiment, justificació i destinació dels fons.  
Segona. Quantia de les ajudes  
1. La quantia anual disponible per al desplegament del Programa d'Estabilització d'Investigadors i Intensificació de l'Activitat Investigadora en el Sistema Nacional de Salut de la Comunitat Valenciana a càrrec de l'aplicació pressupostària 43.211.221O.402 del Pressupost de Despeses de l'Institut de Salut Carles III és de 232.000 euros, que s'ha de transferir al compte que designe la comunitat autònoma.  
2. La quantia anual màxima que aporta la Comunitat Valenciana per al desplegament del Programa és de 101.000 euros, a càrrec dels Pressupostos de la Generalitat Valenciana per a l'exercici 2007, que s'han d'imputar als pressupostos de les fundacions de la manera que s'indica a continuació: 35.000 euros a càrrec dels pressupostos de la Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital General Universitari d'Elx, a través de l'aplicació pressupostària 28.20.50.4342.127.53.5, línia de subvenció T5896000, dels Pressupostos de la Generalitat Valenciana per a l'exercici 2007, i 66.000 euros a càrrec dels pressupostos de la Fundació per a la Investigació de l'Hospital Clínic Universitari de València, a través de l'aplicació pressupostària 98.76.88.6628.657.19.0, línia de subvenció T5840000, dels Pressupostos de la Generalitat Valenciana per a l'exercici 2007.  
3. Línia d'incorporació estable  
a) La quantia anual de les ajudes que pot concedir per a la línia d'incorporació estable l'Institut de Salut Carles III és de 52.000 euros.  
b) La quantia anual de les ajudes que pot concedir per a la línia d'incorporació estable la Comunitat Valenciana és de 101.000 euros.  
c) Cada incorporació estable tindrà unes retribucions no inferiors a 40.000 euros bruts anuals, incloses en esta quantia les quotes patronals de la Seguretat Social.  
d) L'Institut de Salut Carles III aporta per cada contracte estable una ajuda equivalent al 50% del cost del contracte el primer any, 40% el segon, 30% el tercer, 20% el quart i 10% el cinqué.  
e) D'acord amb el punt d) anterior, l'Institut de Salut Carles III ha d'aportar 32.000 euros, que corresponen al 40% de 2 contractes estables de 2006, i 20.000 euros, que corresponen a les ajudes equivalents al 50% d'1 contracte estable de 2007.  
4. Línia d'Intensificació  
a) La quantia anual de les ajudes que pot concedir per a la línia d'intensificació de la investigació l'Institut de Salut Carles III és de 180.000 euros.  
b) Les aportacions econòmiques que efectue l'Institut de Salut Carles III s'han de destinar a la contractació i les retribucions del personal que assumisca la labor assistencial dels professionals que es concentren en la investigació.  
c) S'establix una aportació de 30.000 euros per al personal facultatiu i de 15.000 euros per al personal d'infermeria per cada investigador que tinga dedicació intensiva, la qual cosa correspon a un alliberament del 50% del seu temps assistencial.  
d) D'acord amb el punt c) anterior, l'Institut de Salut Carles III ha d'aportar 180.000 euros corresponents a 6 facultatius amb dedicació intensiva a la investigació.  
e) La Comunitat Valenciana ha d'aportar l'ús de les seues infraestructures científiques i de gestió per a la consecució millor dels fins científics de l'investigador amb dedicació intensiva.  
Tercera. Àmbits d'investigació prioritaris  
Els àmbits d'investigació prioritaris, d'acord amb el Pla Nacional d'I+D+I vigent i els objectius de política científica de la Comunitat Valenciana són:  
1. Línia d'incorporació estable  
a) Malalties cardiovasculars, en la Fundació per a la Investigació de l'Hospital Clínic Universitari de València (2006).  
b) Càncer, en la Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital General Universitari d'Elx (2006).  
c) Malalties cròniques (gastroenterologia i hepatologia), en la Fundació per a la Investigació de l'Hospital Clínic Universitari de València (2007).  
2. Línia d'intensificació  
a) Investigació en Servicis de Salut, en el Centre de Salut Serradora II (Departament de Salut 5).  
b) Càncer, en l'Hospital General Universitari d'Alacant.  
c) Malalties cardiovasculars, en l'Hospital Clínic Universitari de València.  
d) Malalties cardiovasculars, en l'Hospital General Universitari de València.  
e) Càncer - oncohematologia, en l'Hospital Universitari la Fe.  
f) Malalties infeccioses, en l'Hospital General Universitari d'Alacant.  
Quarta. Procediment d'avaluació i selecció  
1. Línia d'estabilització  
a) Els candidats elegibles han de ser doctors i han d'haver acabat el programa de 6 anys d'investigador contractat de l'Institut de Salut Carles III en una institució sanitària del Sistema Nacional de Salut.  
b) La Comunitat Valenciana ha de proposar a l'Institut de Salut Carles III la candidatura de l'investigador, especificant la línia d'investigació i la institució sanitària on ha de fer el treball.  
c) L'avaluació l'ha de fer la Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III, d'acord amb els requisits d'excel'lència en la trajectòria científica del candidat.  
d) Els candidats seleccionats han de ser contractats de manera indefinida per la comunitat autònoma o per l'entitat que designe per al desplegament de totes o d'alguna de les activitats previstes en este conveni, o per qualsevol altra entitat gestora de la investigació vinculada als centres del Sistema Sanitari Públic de la Comunitat Valenciana.  
e) Una vegada contractat, l'Institut de Salut Carles III cofinança el contracte segons el que especifica la clàusula segona, apartat 3.a).  
2. Línia d'intensificació  
a) Els candidats elegibles han de ser personal assistencial amb una trajectòria científica acreditada.  
b) En el cas del personal facultatiu, han de tindre el títol de doctor. En tots els casos han de ser investigadors principals de projectes d'investigació actius finançats pel Pla Nacional d'I+D+I, i han de tindre producció científica en biomedicina acreditada.  
c) La Comunitat Valenciana ha de proposar a l'Institut de Salut Carles III la candidatura de l'investigador, especificant la línia d'investigació i la institució sanitària on ha de fer el treball.  
d) L'avaluació l'ha de fer la Comissió Tècnica d'Avaluació de Recursos Humans de la Subdirecció General d'Avaluació i Foment de la Investigació de l'Institut de Salut Carles III, d'acord amb els requisits d'excel'lència en la trajectòria científica del candidat.  
e) Els candidats seleccionats han de dedicar el 50% de l'horari a la investigació. L'activitat assistencial l'ha de cobrir un professional contractat segons el que especifica la clàusula segona, apartat 4.b).  
Cinquena. Comissió de seguiment i avaluació del programa  
1. La composició de la comissió de seguiment i avaluació del programa prevista en l'apartat tretze de la Resolució de 29 de juliol de 2005 és la següent:  
En representació de l'Institut de Salut Carles III:  
- El director general de l'Institut de Salut Carles III, que n'exercix la presidència.  
- El subdirector general d'Avaluació i Foment de la Investigació.  
- El subdirector general de Xarxes i Centres d'Investigació Cooperativa.  
En representació de la Comunitat Valenciana:  
- La directora general d'Ordenació, Avaluació i Investigació Sanitària, que n'exercix la vicepresidència.  
- El director general d'Assistència Sanitària.  
- La cap de l'Oficina d'Investigació Sanitària.  
2. La representació pot ser objecte de delegació i, quan s'exercisca pel càrrec que s'ocupe, de la substitució oportuna.  
Sisena. Seguiment i justificació econòmica de les ajudes concedides  
1. La comissió de seguiment i avaluació, la composició de la qual establix la clàusula cinquena d'este conveni, és l'encarregada de vetlar pel compliment i el desplegament de l'acord segons les funcions que li conferix l'apartat tretze de la Resolució de 29 de juliol de 2005.  
2. L'Institut de Salut Carles III ha de fer la transferència de 232.000 euros a la Comunitat Valenciana a partir de la signatura d'este conveni.  
3. La Comunitat Valenciana ha de presentar a l'Institut de Salut Carles III, abans del 31 de març de l'exercici pressupostari immediatament posterior, una certificació del fet que la transferència ha sigut integrada en el pressupost propi i destinada al finançament dels objectius del programa, detallats en la clàusula segona d'este conveni.  
4. La Comunitat Valenciana ha de comprovar les justificacions que corresponguen a les institucions beneficiàries de les ajudes del programa i, quan calga, posar-les a disposició de l'Institut de Salut Carles III i dels òrgans de fiscalització i control de comptes respectius, segons el que establix la Llei 47/2003, de 26 de novembre, General Pressupostària.  
Setena. Destinació dels fons  
1. Els fons de 52.000 euros destinats a la línia d'incorporació d'investigadors s'han de destinar a la contractació estable de Carmina Montoliú Félix, investigadora de la Fundació per a la Investigació de l'Hospital Clínic Universitari de València en l'àrea de malalties cròniques (gastroenterologia i hepatologia), i també al finançament del segon any de contractació de Carlos Hermenegildo Caudevilla, investigador de la Fundació per a la Investigació de l'Hospital Clínic Universitari de València en l'àrea de malalties cardiovasculars, i de Miguel Saceda Sánchez, investigador de la Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital General Universitari d'Elx en l'àrea de càncer.  
2. Els fons de 180.000 euros destinats a la línia d'intensificació de la investigació s'han de destinar a la contractació del personal necessari per a cobrir el 50% de la dedicació horària de la labor assistencial de 6 investigadors del Sistema Nacional de Salut:  
- Luis González Lujan, del Centre de Salut Serradora II (Departament de Salut 5), en l'àrea d'investigació en servicis de salut.  
- Bartomeu Massuti Sureda, de l'Hospital General Universitari d'Alacant, en l'àrea de càncer.  
- José Tomas Real Collado, de l'Hospital Clínic Universitari de València, en l'àrea de malalties Cardiovasculars.  
- Francisco Ridocci Soriano, de l'Hospital General Universitari de València, en l'àrea de malalties cardiovasculars.  
- Guillermo Sanz Santillana, de l'Hospital Universitari la Fe, en l'àrea de càncer-oncohematología.  
- José Francisco Such Ronda, de l'Hospital General Universitari d'Alacant, en l'àrea de malalties infeccioses.  
Huitena. Titularitat dels estudis  
1. Les publicacions que es deriven del desplegament d'este conveni han d'explicitar l'origen del finançament. La utilització i la difusió d'altres resultats de la investigació diferents de les publicacions científiques s'ha de fer de comú acord entre les parts.  
2. En el cas que es produïsquen resultats d'investigació susceptibles de generar drets de propietat industrial o intel'lectual, la titularitat, gestió i explotació d'estos drets pertanyen a l'entitat amb què s'establisca la relació contractual.  
Novena. Vigència del conveni  
Este conveni vigix des del moment de la signatura fins al 30 de desembre de 2007.  
Deu. Jurisdicció  
Este conveni es regula per acord mutu entre les parts. Els dubtes i les controvèrsies que sorgisquen amb motiu de la interpretació i l'aplicació de l'acord que no puguen ser resolts de forma amigable, s'han de resoldre d'acord amb les normes reconegudes pel dret i davant de la Jurisdicció Contenciosa Administrativa.  
Onze. Naturalesa jurídica  
D'acord amb el que establix l'article 3.1.c) del Reial Decret Legislatiu 2/2000, de 16 de juny, que aprova el Text Refós de la Llei de Contractes de l'Administració de l'Estat, este conveni queda exclòs de l'àmbit d'aplicació d'esta llei i es regix pel que han estipulat les parts.  
Dotzena. Causes d'extinció  
Són motiu d'extinció d'este conveni, a més de l'expiració del termini de vigència, l'incompliment dels acords pactats o la denúncia unilateral per part de qualsevol de les parts, avisada quinze dies abans. Les parts es comprometen a complir i seguir este conveni segons l'esperit que l'ha fet possible i, com a mostra de conformitat, el signen en triple exemplar i a un sol efecte, a la ciutat i en la data expressada.   
El conseller de Sanitat de la Generalitat Valenciana  
Rafael Blasco Castany  
El director de l'Institut de Salut Carles III   
Francisco Gracia Navarro